94 Decem

Aristoteles in *Problematibus* suis,[[1]](#endnote-1) querit vltra decem non proceditur in numerando set replicatur quod prius. Et respondet quia homines solent primitus per digitos suos numerare qui non sunt nisi decem. Ideo, ut homines possent portare in digitis omnia sibi necessaria /f.28va/ ad salutem. Ideo dum redegit precepta sua ad istum numerum, sicut patet Exod. 34[:28] et Deut. 4[:13].

Vnde, transgressor istius decalogi potest dicere illud Job 19[:3]: *En decies confunditis me.* Quia confusio est homini si non teneat necessaria ad tam modicum redacta. Ideo dicit Iacob ad Laban, Gen. 31[:7]: *Decem vicibus* mutasti *mercedem meam*, sic facit diabolus quia fecit hominem transgredi decalogum quia permittit sibi delectacionem, nunc in ydolatria contra primum preceptum, nunc in vno, nunc in alio transcurrende per transgressiones singulorum. Set ecce quid Dominus, Num. 14[:22-23]: *Homines qui per [decem] vices* contempserunt me, et non *obedierunt voci mee, non videbunt terram* in *qua iuraui.* Nam illi qui decem precepta non obseruant et per quos Deo non obediunt non saluabuntur.

¶ Figura huius, habens Gen. 18[:23-32], vbi Abraham quesiuit a Domino an perderet bonos cum malis. Responsum est finaliter quod non, si inuenerit iustos x. Qui vbi inuenitur implecio decalogi, non erit perdicio parentes Rebecce dixerunt, Gen. 24[:55]: *Maneat puella apud nos* per *x. dies, et* sic *proficiscetur*, scilicet, ad sponsum, scilicet, sic anima que debet proficisci ad Christum, oportet quod maneat in decem preceptis. Secundum Rabanus[[2]](#endnote-2) et Ysidorum[[3]](#endnote-3) in *Glossa*, Gen. 18,[[4]](#endnote-4) denarius numerus crucem Christi signat quia decima litera qua denarius numerus exprimitur in figura crucis effugiatur. Vnde et seruus quesiuit ad accipiendum vxorem pro Ysaac accepit secum decem camelo, Gen. 24[:10].

¶ Item, decem fratres Joseph descenderunt in Egiptum et emerent sibi necessaria, Gen. 42[:1]. Quia qui volunt procurare a Deo aliqua bona oportet quod maneant in preceptis. Confirmacio predicorum patet per Chrisostomus qui dicunt, *Homilia,* prima,[[5]](#endnote-5) quod numerus denarius est perfectus. Vnde resultat quod tam perfecti in malo quam perfecti in bono reperiuntur in numero isto.

¶ Item, Exod. 26[:1]: precepit Dominus decem cortinas fieri pro ipso tabernaculo, et decem sagos pro coopertura. Sic moraliter decem precepta proficiunt in anima tabernaculum Dei, set necessitate est pro conseruacione contra temptaciones aliqua duriora supponi, scilicet, consilia que rubricem pellem asperitate sua et quandoque reddant faciem pallidam quasi hiacinctiuam per carnis materacionem.

¶ Exemplum Chrisostomi, *Super Matthaeum*,[[6]](#endnote-6) est ad hoc quod fructus conseruetur in arbore requiritur quod ortus bene circumcludatur spinis et asperis.

Decime [capitulo 99] vide infra folio.

Delicie [capitulo 100] querere infra folio.

1. Aristotle, *Problems* 15.3, 910b23-911a3 (Barnes 2:1416): Why do all men, barbarians and Greeks alike, count up to 10 and not up to any other number.... Is it because all men have ten fingers and so..... [↑](#endnote-ref-1)
2. Rabanus Maurus, *Commentariorum in Genesim* 2.22 (PL 107:554): Usque ad decem autem justos non perire Sodomam dixit, quia si in quolibet per decem praeceptorum custodiam Christi nomen inveniat, iste non perit, denarii namque numeri figura Christi crucem demonstrat. [↑](#endnote-ref-2)
3. Isidore, *In Genesin* 15.3 (PL 83:245): Usque ad decem autem justos non perire Sodomam dixit, quasi in quolibet per decem praeceptorum custodiam Christi nomen inveniatur, iste non perit. Denarii enim numeri figura crucem Christi demonstrat. [↑](#endnote-ref-3)
4. *Glossa ordinaria* on Gen. 18:24-26, 28-33 (PL 123:128-29): Usque ad decem justos non perire Sodomam dixit, quia si in quolibet per decem praeceptorum custodiam Christi nomen inveniatur, non per ibit. Denarii enim numeri figura et crucem Christi significat. ... «Decem.» Denarius crucem Christi designat quia X littera, qua denarius exprimitur, in figura crucis formatur.

   That is to say “decem” spelled horizontally and vertically, intersecting at the letter “c.” [↑](#endnote-ref-4)
5. (Pseudo-)Chrysostomus, *Opus imperfectum in Matthaeum,* Homilia 1 ex cap. 1 (PG 56:618\*): Jesu iota habet, decem denotans. [↑](#endnote-ref-5)
6. Chrysostomus [↑](#endnote-ref-6)